CCET วอลุ่มแน่น-บวกแรง 6% นิวไฮรอบ 6 ปี รับยอดขายเม.ย. โตทะลัก 82%
CCET วอลุ่มแน่น-บวกแรง 6% นิวไฮรอบ 6 ปี รับยอดขายเม.ย. โตทะลัก 82%
10 พ.ค. 2564

ผู้สื่อข่าวรายงานว่า ราคาหุ้นบริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน)  หรือ CCET ณ เวลา 14.37 น. อยู่ที่ระดับ 3.66 บาท บวก 0.22 บาท หรือ 6.40%  ด้วยมูลค่าซื้อขาย 137.80 ล้านบาท  ราคาหุ้นทำนิวไฮในรอบ 6 ปี  โดยเทียบตั้งแต่หุ้นยืนที่ระดับ 3.67 บาท เมื่อวันที่ 27 มี.ค.2558

โดยบริษัท เปิดเผยว่า ยอดขายรายเดือนประจำเดือน เม.ย.64 จำนวน 323,240 พันเหรียญสหรัฐ เพิ่มขึ้น 81.7% จากเดือน เม.ย.63 แต่ลดลง 8.0% จากเดือน มี.ค.64 ที่มียอดขาย 351276 พันเหรียญสหรัฐ
ส่วนยอดขาย 4 เดือนแรก (ม.ค.-เม.ย.64)  มียอดขาย 1,285,616 พันเหรียญสหรัฐ เพิ่มขึ้น 47.6% เมื่อเทียบกับงวดเดียวกันของปีก่อนที่มียอดขาย 871,001 พันเหรียญสหรัฐ